ผมเปล่า
การคัดเลือกผู้จัดการใหญ่ ธนาคารกรุงไทย ตอนนี้กลายเป็นเรื่องลึกลับดำมืด เพราะไม่มีใครรู้ว่าความจริงในเรื่องนี้คืออะไร รายชื่อกรรมการสรรหานั้นบอร์ดกรุงไทยก็เก็บเป็นความลับ ด้วยเหตุผลว่า กลัวคนจะมาวิ่งตำแหน่ง
26 ก.ค. 2559

การคัดเลือกผู้จัดการใหญ่ ธนาคารกรุงไทย ตอนนี้กลายเป็นเรื่องลึกลับดำมืด เพราะไม่มีใครรู้ว่าความจริงในเรื่องนี้คืออะไร รายชื่อกรรมการสรรหานั้นบอร์ดกรุงไทยก็เก็บเป็นความลับ ด้วยเหตุผลว่า กลัวคนจะมาวิ่งตำแหน่ง
ส่วนรายชื่อคนในที่หลุดออกมาว่าได้ยื่นใบสมัครไป ปริญญา พัฒนภักดี รองกรรมการผู้จัดการใหญ่ ธนาคารกรุงไทย ก็เพิ่งออกมาปฏิเสธว่า ไม่ได้ยื่นใบสมัครสักกะหน่อย สื่อเขียนกันไปเอง ที่ต้องมาปฏิเสธเพราะช่วงนี้ท่านรองฯ ปริญญารับโทรศัพท์ไม่หวาดไม่ไหว มีแต่คนมาร่วมแสดงความยินดีผ่านทางเสียง ทางไลน์ และช่องทางอื่นๆ อีกมากมาย เกรงคนมาแสดงความยินดีจะเสียน้ำใจเลยต้องรีบบอกให้รู้โดยทั่วกัน ส่วนหนึ่งเดียวคนนี้ที่ส่งใบสมัครไม่รู้จริงๆ ว่าใคร
แหม ปล่อยให้คนเข้าใจผิดมาได้ตั้งเกือบ 2 สัปดาห์ ถ้ามีการเลี้ยงฉลอง ท่านรองฯ คงน้ำหนักขึ้นไปโขแล้วนะคะ
คิก คิก